Slang pik agtjarige(Argieffoto) Causus rhombeatus” deur Paul Venter via Wikimedia Commons ŉ Agtjarige meisie is Saterdag in Northdale, Pietermaritzburg, vermoedelik deur ŉ nagadder gepik. “Paramedici is die middag na die toneel ontbied,” het Chris Botha, woordvoerder van Netcare 911, in ŉ verklaring gesê. Volgens berigte op die toneel het sy in die oprit gestap toe die slang haar aan die voet pik. “Haar voet was geswel en sy het baie pyn gehad,” het Botha bygevoeg. ŉ Buurman het die slang glo onder ŉ paar klippe ontdek en dit van kant gemaak. Paramedici het dit as ŉ nagadder uitgeken. “Sy is op die toneel behandel voordat sy na ŉ plaaslike hospitaal geneem is vir verdere behandeling.”